Gunnar Sverrisson forstjóri Íslenskra aðalverktaka og Kristín Ingólfsdóttir rektor Háskóla Íslands undirrituðu samning um hönnun og byggingu Háskólatorgs í hátíðarsal Háskóla Íslands í tengslum við fullveldishátíð stúdenta við Háskóla Íslands . Við sama tækifæri afhenti Guðrún Björnsdóttir , framkvæmdastjóri Félagsstofnunar stúdenta , fyrstu greiðslu samningsins - rúmar 13 milljónir króna - en starfsemi Félagsstofnunar mun flytja í Háskólatorg ásamt fleiri einingum . Samkvæmt samningnum er áætlað að verklegar framkvæmdir hefjist í apríl 2006 og að Háskólatorg verði vígt eftir 24 mánuði , 1. desember 2007 . Íslenskir aðalverktakar , ásamt arkitektastofunum Hornsteinum og teiknistofu Ingimundar Sveinssonar urðu hlutskarpastir í lokaðri samkeppni verktaka og hönnuða um Háskólatorg sem fram fór síðastliðið sumar . Framundan er fullnaðarhönnun bygginganna og áætlað er að verklegar framkvæmdir hefjist í apríl 2006 . Neðstu hæðir Háskólatorgs verða steyptar næsta sumar og gert er ráð fyrir að húsunum verði lokað á vormánuðum 2007 . Frágangur lóðar fer fram sumarið 2007 og frágangur innanhús haustið 2007 . Gangi áætlanir eftir verður Háskólatorg afhent í nóvember 2007 og það vígt 1. desember 2007 . Háskólatorg er samheiti tveggja bygginga , sem með tengibyggingum verða alls um 8.500 fermetrar . Háskólatorg 1 , á þremur hæðum , rís á grasflötinni milli Aðalbyggingar og íþróttahúss Háskólans . Háskólatorg 2 sem er á tveimur hæðum , verður reist á bílastæðinu milli Odda , Lögbergs og Nýja Garðs . Alls verður Háskólatorg vinnustaður á þriðja hundrað starfsmanna deilda og þjónustustofnana , þar verða á hverjum tíma rúmlega 1500 stúdentar við nám og störf og daglega munu fleiri hundruð gesta heimsækja Háskólatorg . Bætt starfsskilyrði fyrir starfsfólk og stúdenta Háskólatorg leysir úr brýnni þörf í Háskólanum fyrir vinnuaðstöðu kennara , sérfræðinga og stundakennara . Þá er í báðum byggingunum gert ráð fyrir les - og vinnuaðstöðu fyrir á fjórða hundrað stúdenta í grunn - og framhaldsnámi úr öllum deildum skólans . Allt innra fyrirkomulag í nýbyggingunum miðar við sem mestan sveigjanleika , til að þjóna óskum á hverjum tíma um tengsl , samþættingu eða þegar starfsemi breytist . Fleiri og fjölbreyttari rými til kennslu og rannsókna Í Háskólatorgi eru fjölbreytt kennslurými í takt við fjölbreytta kennsluhætti rannsóknarháskóla , fyrir um eitt þúsund stúdenta , sem allar deildir Háskólans munu nýta . Þar verða tveir fyrirlestrasalir , hvor fyrir 180 nemendur , tveir 100 manna salir , sérstök umræðustofa fyrir “ case study ” , rannsóknastofa í hagfræði og sálfræði , aðgengissetur fyrir stúdenta og starfsfólk sem þurfa aðgang að sérhæfðum hugbúnaði og tækjum , tölvuver , smærri fundarstofur , viðtalsherbergi og fleiri rými . Margvíslegar tengingar Nýbyggingarnar eru tengdar bæði neðanjarðar frá jarðhæð Háskólatorgs 2 í kjallara Háskólatorgs 1 og úti frá jarðhæð Háskólatorgs 1 til annarrar hæðar Háskólatorgs 2 . Þá tengist Háskólatorg 2 norður í Lögberg og í suður til Odda bæði á jarðhæð og annarri hæð . Tveir inngangar í Háskólatorg 2 eru í austur í átt að Nýja Garði og einn í vestur í átt að Árnagarði , til að tryggja greiða umferð þvert á legu Háskólatorgs 2 . Aðalinngangur í Háskólatorg 1 er frá Alexanderstíg en jafnframt er fyrirhugaður inngangur úr vestri sem verður tengdur almennum umferðargöngum undir Suðurgötu . Þessu til viðbótar hefur verið óskað eftir við arkitekta bygginganna að huga að frekari tengingum við Nýja Garð og Árnagarð . Með tengingum nýrra bygginga og eldri eru sköpuð skilyrði fyrir flæði , tengsl og samneyti fólks á ólíkum sviðum og til að mynda eitt frjótt samfélag Háskólans .